**הכוחות המזוינים של שוודיה** (בשוודית: **Försvarsmakten**) הם הכוחות הצבאיים של שוודיה, אשר אחראיים על הגנת המדינה, וכן דואגים לשמירה על האינטרסים של שוודיה, מסייעים במאמצים בינלאומיים לשמירה על השלום ומספקים סיוע הומניטרי.

הכוחות מורכבים מ: צבא שוודיה, חיל האוויר השוודי וחיל הים השוודי, בתוספת כוחות מילואים הנקראים משמר הבית. מאז 1994, כל הכוחות המזוינים מאורגנים תחת סוכנות ממשלתית אחת, ובראשם עומד המפקד העליון. קרל השישה עשר גוסטב, מלך שוודיה מחזיק באופן טקסי בדרגה הגבוהה ביותר בכל שלוש הזרועות של הכוחות המזוינים של שוודיה, המלך לא משמש עוד כמפקד העליון והוא מחזיק בדרגות באופן טקסי בלבד. סמכות הפיקוד היחידה שלו היא על הסגל הצבאי שבחצר מלכותו.

ההיסטוריה הצבאית של שוודיה כוללת כמה בריתות ומלחמות עם כל המדינות השכנות, כולל מעורבות נרחבת במלחמת שלושים השנים. המלחמה עם רוסיה (1808-1809) הפכה למלחמה הפינית במהלכה שוודיה הפסידה את פינלנד. במהלך מלחמת עולם, המלחמה הקרה ולאורך כל המאה ה-20, שמרה שוודיה על נייטרליות, בעוד כוח האדם של הכוחות המזוינים התבסס על גיוס חובה. ב-2010 בוטל גיוס החובה בעיתות שלום, והוחלף בגיוס על בסיס התנדבותי עד שנת 2018.

יחידות שוודיות מוצבות במספר פעילויות בינלאומיים כיחידות פעילות או כנספחים צבאיים, כולל באפגניסטן כחלק מכוח הסיוע הביטחוני הבינלאומי ובקוסובו.

ייעוד
-----

Strf 90 נגמ"ש לחימה בשימוש שוודיה
לכוחות המזוינים של שוודיה יש 4 משימות עיקריות:

1. שמירה על השלמות הטריטורילית של שוודיה.
2. להגן על המדינה מפני התקפה של מדינה זרה.
3. לסייע לאוכלוסייה האזרחית מקרה אסון (הצפות וכו').
4. לפרוש כוחות למשימות בינלאומיות לשמירת השלום.

שוודיה מעוניינת לשמור את האפשרות של מדינה נייטרלית במקרה של מלחמה באזור. יחד עם זאת, לשוודיה שיתוף פעולה צבאי עם מספר מדינות. כחלק מחברותה באיחוד האירופי, שוודיה היא מדינה מובילה בגדודי האיחוד האירופי, וכן יש לה שיתוף פעולה קרוב, כולל תרגילים משותפים עם נאט"ו והיא חברה בשותפות לשלום. בשנת 2009 הצהירה שוודיה כי תנקוט בצעדים אקטיביים אם אחת מהמדינות הנורדיות או מדינות האיחוד האירופי תותקף.

במאי 2022, בעקבות פלישת רוסיה לאוקראינה, ביקשו פינלנד ושבדיה הניטרליות, להצטרף לברית נאטו. תהליך האישור להצטרפות שבדיה ארך 20 חודשים, בשל התנגדות של טורקיה והונגריה, החברות האחרונות בברית שאישרו את הבקשה. בפברואר 2024 הוגריה היתה האחרונה להצביע ולאשר את הבקשה. האישרור נחתם בוושינגטון ע"י ראש ממשלת שבדיה, אולף קריסטרסון, ב-7.3.2024. שבדיה היא החברה ה-32 בנאטו.

שבדיה תהווה תוספת חשובה לברית, בשל מיקומה האסטרטגי בים הבאלטי, טופגרפיה קשה לפלישה קרקעית, תעשיה צבאית ואווירית מהמובילות בעולם, תעשיית הייטק וסייבר מתקדמת, ומחצבים חיוניים לתעשיה הצבאית.

ארגון
-----

JAS-39 גריפן שוודי
NH90 של הכוחות המזוינים השוודים
המפקד העליון הוא גנרל 4 כוכבים אשר עומד בראש הכוחות המזוינים, והוא הקצין המקצועי בשירות פעיל בעל הדרגה הגבוהה ביותר. המפקד העליון מדווח, בדרך כלל באמצעות שר הביטחון לממשלת שוודיה, אשר מדווחת לריקסדאג.

מלך שוודיה היה מפקד הכוחות עד שינוי החוק ב-1974, וכיום יש לו תפקיד טקסי בלבד.

### משימות בינלאומיות

עד נסיגת כוחות ארצות הברית מאפגניסטן ב-2021 היו לשוודיה כוחות במדינה זו בהובלת נאט"ו. בנוסף, כיום מהווים הכוחות השוודים חלק מכוח קוסובו. משגיחים צבאיים שוודים נשלחו למספר מדינות כולל גאורגיה, לבנון, ישראל וסרי לנקה. כמו כן כוחות שוודים מפקחים באזור המפורז הקוריאני.

בעבר נפרש כוח הייצוב בהובלת נאט"ו ובהשתתפות כוחות שוודים.

כוח אדם
-------

### משירות חובה לגיוס התנדבותי

גרף המציג את גודל הכוחות המזוינים השוודים בין השנים 1965-2010. צהוב = מספרי כנף. כחול = מספר רגימנט רגליים. אדום = מספר רגימנט ארטילרי. ירוק = מספר רגימנט אמפיביים.
ב-1995 מערכת השירות הלאומית התבססה על אימון צבאי כללי, הצבא השוודי היה מורכב מ-15 חטיבות, ובנוסף 100 גדודים שונים (הנדסה, הגנה אווירית, אבטחה, מעקב ועוד), עם זמן התארגנות של בין יום ליומיים. כאשר הגיוס הלאומי הוחלף בגיוס סלקטיבי, פחות ופחות גברים גויסו בשל הקטנת היקף הכוחות. עד שנת 2010 היו לצבא השוודי 2 גדודים שהיו יכולים להיות מוכנים תוך 90 ימים. כאשר גיוס המתנדבים ייושם במלואו עד שנת 2019, הצבא יכלול 7 גדודים הניתנים לניוד ועוד 14 גדודים מסוגים שונים המוכנים לפעולה תוך שבוע אחד. משמר הבית יקטין את כוחו ל-22,000 חיילים.

### חזרה לגיוס חובה

ב-2014 פרסם מבקר המדינה דוח שהזהיר שהצבא לא יעמוד בדרישות המבצעיות בשל מחסור בכוח אדם. בשנת 2017 הוחלט בשוודיה על חזרה למודל של גיוס חובה שבמסגרתו נעשה גיוס בררני.

קישורים חיצוניים
----------------

ויקישיתוף מדיה וקבצים בנושא **הכוחות המזוינים של שוודיה** בוויקישיתוף
* 

* אתר האינטרנט הרשמי של הכוחות המזוינים של שוודיה (בשוודית ובאנגלית)
* הכוחות המזוינים של שוודיה, ברשת החברתית פייסבוק

* הכוחות המזוינים של שוודיה, ברשת החברתית אקס (טוויטר)

* הכוחות המזוינים של שוודיה, ברשת החברתית אינסטגרם

* הכוחות המזוינים של שוודיה, ברשת החברתית LinkedIn

* הכוחות המזוינים של שוודיה, סרטונים בערוץ היוטיוב

הערות שוליים
------------

1. ↑  Swedish Presence in Afghanistan, מתוך אתר sverigesradio.se (באנגלית)
2. ↑  רמי אברהם שוורץ, ‏מודלי גיוס לצבא בישראל ובעולם: סקירת חלופות, באתר מרכז המחקר והמידע (ממ"מ) של הכנסת

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0529 7489

 |